sagorsarker/bangla-wikipedia huggingface dataset:
থর: র‌্যাগনারক

থর: র‌্যাগনারক হলো ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র যা মার্ভেল কমিকস সুপারহিরো থর উপর কেন্দ্রিত এবং এটি মার্ভেল স্টুডিওস দ্বারা প্রযোজিত ও ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটি ২০১১ সালের "থর" এবং ২০১৩ সালের "" চলচ্চিত্রের সিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর সতেরোতম চলচ্চিত্র। চলচ্চিত্রটি টাইকা ওয়াইটিটি দ্বারা পরিচালিত এবং চলচ্চিত্রটি এরিক পিয়ারসনের চিত্রনাট্য এবং ক্রেইগ কাইল ও ক্রিস্টোফার লি ইয়োস্টের লিখন ব্যবহার করে। চলচ্চিত্রটিতে থর-এর ভূমিকায় ক্রিস হেমসওর্থ ছাড়াও রয়েছে টম হিডেলস্টোন, কেট ব্লানচেট, ইদ্রিস এলবা, জেফ গোল্ডব্লাম, টেসা থম্পসন, কার্ল উর্বান, মার্ক রাফালো এবং অ্যান্থনি হপকিন্স। "থর: র‌্যাগনারক"-এ, অ্যাসগার্ডকে হেলার কাছ থেকে বাঁচানোর জন্য এবং র‌্যাগনারক হওয়া থামানোর জন্য থরকে সময়ের মধ্যে অবশ্যই ভিনগ্রহী গ্রহ সাকার থেকে পলায়ন করতে হবে।
২০১৪ সালের জানুয়ারিতে, একটি তৃতীয় "থর" চলচ্চিত্রকে নিশ্চিত করে এবং এর পাশাপাশি কাইল ও ইয়োস্ট চিত্রনাট্যে কাজ করা শুরু করে দেন। সেই বছরের অক্টোবর মাসে, হেমসওর্থ ও হিডেলস্টোনের জড়িত থাকা ঘোষণা করা হয়। "থর: দ্য ডার্ক ওয়ার্ল্ড"-এর পরিচালক অ্যালান টেইলরের পুনরাবৃত্তি না করার পর, পরবর্তী বছরে ওয়াইটিটি চলচ্চিত্রটির পরিচালনা করতে যোগদান করেন। পূর্ববর্তী এমসিইউ চলচ্চিত্র থেকে হাল্কের ভূমিকায় পুনারবৃত্তি করার মাধ্যমে চলচ্চিত্রটির অভিনয়শিল্পীদের তালিকায় তালিকাভুক্ত হন, যা ২০০৬ সালের কমিক কাহিনী "প্ল্যানেট হাল্ক"-এর কিছু উপাদান "র‌্যাগনারক"-এ অবলম্বন করতে তারা সক্ষম হন। হেলা হিসেবে ব্লানচেট সহ তালিকায় বাকি অভিনয়শিল্পীদের চলচ্চিত্রে উপস্থিতি মে ২০১৬-তে নিশ্চিত করা হয়, যার সঙ্গে পিয়ারসনের জড়িত থাকা জুলাইয়ের চিত্রগ্রহণের প্রথম দিনে প্রকাশ করা হয়। চলচ্চিত্রটির প্রধান চিত্রগ্রহণ ব্রিসবেন ও অস্ট্রেলিয়ার সিডনি-তে করা হয়। এছাড়াও, চলচ্চিত্রটি ওক্সেনফোর্ড-এর ভিলেজ রোডসো স্টুডিওসকে একান্তভাবে ব্যবহার করে এবং চিত্রগ্রহণটি ২০১৬-এর অক্টোবরে সম্পূর্ণ হয়।
শামিলা কোহেস্তানি

শামিলা কোহেস্তানি একজন আফগান নারী ফুটবল খেলোয়াড় এবং আফগানিস্তানের মহিলা ফুটবল দলের সাবেক অধিনায়ক। তিনি যুক্তরাষ্ট্রের নিউ জার্সির ব্লেয়ারসটাউনের ব্লেয়ার অ্যাকাডেমির বোর্ডিং স্কুলে পড়ালেখা করেন। ২০০৭ সালে, মহিলা দলের হয়ে প্রথম টুর্নামেন্টে তিনি ছয় গোল করেন। ২০০৬ সালে, তিনি "আর্থার অ্যাশে কারেজ অ্যাওয়ার্ডে" ভূষিত হন।
আওয়িস্তা আইউবের কর্তৃক প্রতিষ্ঠিত আফগান যুব স্পোর্টস এক্সচেঞ্জ কর্তৃক আয়োজিত ফুটবল ক্লিনিকের অংশ হিসাবে কোহেস্তানি ২০০৪ সালে মার্কিন যুক্তরাষ্ট্রে ভ্রমণ করেন। ২০০৬ এর প্রথম দিকে, তিনি কাবুলের প্রোগ্রাম ক্লিনিকে অংশগ্রহণ করেছিলেন। ২০০৬ সালে তিনি নিউ জার্সির হাইটস্টাউনে জুলি ফাউডি সকার লিডারশিপ একাডেমি (জেএফএসএলএ) এ অংশগ্রহণ করেন। ব্লেয়ার অ্যাকাডেমি থেকে স্নাতক করার পর, শামিলা ম্যাডিসনের ড্রিউ ইউনিভার্সিটিতে ভর্তি হন এবং ২০১২ সালে স্নাতক ডিগ্রী অর্জন করেন।
স্পোর্টস অ্যাডভোকেট হিসাবে, শামিলা ফুটবলের গুরুত্ব সম্পর্কে এবং তার ও তার দলকে সামাজিক নিয়ম ভেঙে ফেলার এবং যুদ্ধবিধ্বস্থ দেশে ইতিহাস তৈরির ক্ষমতা ফুটবল কীভাবে দিয়েছে তার সম্পর্কে বলেছেন। শামিলা সারা বিশ্বে নারীর সমস্যার কণ্ঠস্বর হয়েছেন এবং খেলাধুলাই জীবন পরিবর্তনের সুযোগ প্রদান করতে পারে। তিনি যুক্তরাষ্ট্রে উচ্চ বিদ্যালয়, বিশ্ববিদ্যালয়, সম্মেলন, এবং তহবিল সংগ্রহের অনুষ্ঠানে বক্তব্য রাখেন। লিঙ্গ সমতা বাড়াতে এবং বিশ্ব জুড়ে তরুণ মহিলাদের আস্থা বজায় রাখার জন্য ফুটবল এবং অন্যান্য খেলাধুলাকে কীভাবে ব্যবহার করা যেতে পারে তার উপর শামিলা বক্তৃতায় জোড় প্রদান করতেন।
জুলাই ২০১৩- মেয়েদের ফুটবলের পুনরূজ্জীবন
ডিসেম্বর ২০১২- TEDxWomen - ফুটবলের মাধ্যমে নারীর ক্ষমতায়ন
আলিসিয়া আরঙ্গো

আলিসিয়া ভিক্টোরিয়া আরঙ্গো ওলমস (জন্ম ১ অক্টোবর ১৯৫৮) কলোমবিয়ার একজন রাজনীতিবিদ এবং ব্যবসায়ী, যিনি কলম্বিয়ার শ্রম মন্ত্রী হিসেবে দায়িত্ব পালন করেন। তিনি পূর্বে প্রেসিডেন্ট আলভারো উরিবের প্রধান কার্যালয় কাসা দে নারিনোর সচিব এবং জেনেভাতে অবস্থিত জাতিসংঘে কলম্বিয়ার রাষ্ট্রদূত ছিলেন।
আলসিয়া আরঙ্গো বোগোতা-এ অবস্থিত অ্যাডভান্সড ম্যানেজমেন্ট স্টাডিজ কলেজে ব্যবসায় প্রশাসন এবং বিশেষত জনপ্রশাসন বিষয়ে আন্দিজ বিশ্ববিদ্যালয়ে অধ্যয়ন করেন। তিনি কোলদেপোর্তেসের চিফ অব স্টাফ ছিলেন এবং পরে প্রশাসনের কলম্বিয়ান ইনস্টিটিউটের উপ পরিচালক নিযুক্ত হন। ১৯৯৫ সালে এবং ১৯৯৭ থেকে ১৯৯৮ সালে কলম্বিয়ার শিক্ষা প্রতিমন্ত্রী অ্যাডেলিনা কোভোর একজন উপদেষ্টা ছিলেন তিনি, আরঙ্গো কলম্বিয়ার ইনস্টিটিউট অব ফ্যামিলি ওয়েলফেয়ারের আগে সিজার এবং কুন্ডিনমার্কা বিভাগের (যথাক্রমে) প্রতিনিধি ছিলেন।
বোগোতা-এর মেয়র হিসেবে এনরিক পেনালোসের প্রথম মেয়াদে, আরঙ্গো শহরটির ডিস্ট্রিক্ট অব রিক্রিয়েশন অ্যান্ড স্পোর্টসের পরিচালক ছিলেন।
৯ জুন ২০১০-এ আরঙ্গোকে অ্যাঞ্জেলিনো গারজোনের পরিবর্তে জাতিসংঘে কলম্বিয়ার রাষ্ট্রদূত হিসাবে নিয়োগ দেওয়া হয়েছিল।
২০১৫ সালের জুলাই মাসে, আরঙ্গোকে ডেমোক্রেটিক সেন্টার পার্টির পরিচালক হিসাবে নিয়োগ করা হয়, যা ২০১৩ সালে আলভারো উরাইব কর্তৃক প্রতিষ্ঠিত হয়েছিল।
জামিনা বেগম

জামিনা বেগম () আফগানিস্তানের প্রথম রাষ্ট্রপতি, "সরদার" মোহাম্মদ দাউদ খানের স্ত্রী। তিনি ১১ জানুয়ারি ১৯১৭ জন্মগ্রহণ করেন, ১৯৩৪ সালের সেপ্টেম্বরে দাউদের সাথে বিবাহবন্ধনে আবদ্ধ হন এবং ১৯৭৮ সালের ২৮ এপ্রিল সাওর বিপ্লবের সময় নিহত হন। ২০০৯ সালে তাকে, তার স্বামী ও পরিবারের অন্যান্য সদস্যদের সাথে কাবুলের দিহ সাবজ জেলাতে দাফন করা হয়।
দাউদ দম্পতির চার পুত্র এবং চার কন্যা ছিল:
আমাল আল কুবাইসি

আমাল আল কুবাইসি (জন্ম ১৮ অক্টোবর ১৮৬৯) হচ্ছেন সংযুক্ত আরব আমিরাতের বর্তমানে ফেডারেল ন্যাশনাল কাউন্সিলের সভাপতি। তিনি সংযুক্ত আরব আমিরাতে এবং আরব বিশ্বের জাতীয় পরিষদের প্রথম মহিলা নেতা। এই পদে অধিষ্ঠিত হওয়ার আগে তিনি আবুধাবি শিক্ষা কাউন্সিল এর চেয়ারম্যান ছিলেন।
২০০০ সালে, আল কুবাইসি ইংল্যান্ডের শেফিল্ড বিশ্ববিদ্যালয় থেকে স্থাপত্য প্রকৌশলে তার পিএইচডি ডিগ্রী অর্জন করেন এং সংযুক্ত আরব আমিরাতের স্থাপত্য ঐতিহ্য সংরক্ষণের উপর বিশ্বের একমাত্র ডক্টরেট ডিগ্রী রয়েছে তার ঝুলিতে। ২০০০ সালে তিনি সংযুক্ত আরব আমিরাত বিশ্ববিদ্যালয়ের স্থাপত্যের সহকারী অধ্যাপক হন এবং সেখানে তিনি ২০০৬ পর্যন্ত কর্মরত ছিলেন। একজন স্থপতি হিসাবে, আল জাহেলী ও আল হোসেন দুর্গ সহ তিনি সংযুক্ত আরব আমিরাতের ৩৫০ টিরও বেশি ঐতিহাসিক সাইটের নথিবদ্ধ ও সংরক্ষণের জন্য ইউনেস্কোর সঙ্গে কাজ করেছেন।
২০০১ সালে, তিনি আল আই'নস পর্যটন ও অর্থনৈতিক উন্নয়ন কর্তৃপক্ষের সাংস্কৃতিক ঐতিহ্য ইউনিটের সভাপতি নিযুক্ত হন। ২০০৩ সাল পর্যন্ত তিনি সভাপতি হিসাবে সেখানে দায়িত্ব পালন করেন।
২০০৭-এ, তিনি আবুধাবির এফএনসির সদস্য নির্বাচিত হন এবং তিনি হচ্ছেন এটির প্রথম নির্বাচিত নারী সদস্য। তিনি এটির শিক্ষা, যুব, গণমাধ্যম ও সংস্কৃতি কমিটির সভাপতি এবং স্বাস্থ্য, শ্রম ও সামাজিক বিষয়ক কমিটির সদস্য।
২০১১-এ, আল কুবাইসিকে এফএনসির প্রথম ডেপুটি স্পিকার হিসেবে নির্বাচিত করা হয় এবং ২০১৩ সালে কাউন্সিলের সভায় সভাপতিত্ব করেন প্রথম নারী হিসেবে। ২০১৪ সালে তিনি আবুধাবি শিক্ষা কাউন্সিলের চেয়ারম্যান পদে নিযুক্ত হন।
১৮ নভেম্বর ২০১৫-এ, ড. আমাল আল কুবাইসি ফেডারেল ন্যাশনাল কাউন্সিলের সভাপতি নিযুক্ত হন,যার ফলে তিনি হন আরব বিশ্বের জাতীয় পরিষদের প্রথম মহিলা নেতা
বাদামতাম চা বাগান

বাদামতাম চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি সিক্কিম সীমান্তে অবস্থিত৷
বাদামতাম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ এটি রঙ্গীত নদীর তীরে অবস্থিত৷ শহরটি পুলবাজার থানার অন্তর্গত৷ চা বাগানের মধ্যে একটি বুদ্ধমূর্তি ও উদ্যান রয়েছে৷ 
২০১১ খ্রিষ্টাব্দের ভারতের জনগণনা অনুসারে বাদামতাম চি বাগান জনগণনা নগরের জনসংখ্যা ৬১০২ জন, যার মধ্যে ২৯৮৭ জন পুরুষ ও ৩১১৮ জন নারী৷ প্রতি হাজার পুরুষে ১০৪৪ জন নারী৷ ৬ বছর অনুর্দ্ধ ৫২০ জন শিশু, যা সমগ্র জনসংখ্যার ৮.৫২ %৷ ৬ বছরোর্দ্ধ জনসংখ্যার ৮১.২৬% অর্থাৎ ৪৫৩৬ জন সাক্ষর৷
জনগণনা নগরটিতে ৪৬২০ জন হিন্দু, ১০ জন মুসলিম, ৭৪৭ জন খ্রিস্টান, ৪ জন শিখ, ৭০২ জন বৌদ্ধ ও ৬ জন জৈন বাস করেন৷
শহরটি পুলবাজার-জোড়থাং সড়ক ও মেল্লি নয়াবাজার সড়কের নিকট অবস্থিত৷ এছাড়া ৭১০ নং জাতীয় সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
শাবনম মোবারেজ

শাবনম মোবারেজ (জন্ম ২৭ আগস্ট ১৯৯৫) একজন আফগান নারী ফুটবল খেলোয়াড়। ২০১৬ সালে তিনি আফগানিস্তান জাতীয় ফুটবল দলের অধিনায়কের দায়িত্ব পালন করেন।
শাবনাম আফগানিস্তানে জন্মগ্রহণ করেন, আফগানিস্তানে যুদ্ধের কারণে ২০০২ -২০০৩ সালে শাবনাম তার পরিবারের সাথে ডেনমার্কে চলে যান (২০০১-বর্তমান)। বাবা-মাকে না জানিতে তিনি রাস্তায় ছেলেদের সাথে ফুটবল খেলতে শুরু করেন এবং পরবর্তীতে তাকে পেশাদার ক্লাবের খেলার আমন্ত্রণ জানানো হয়েছিল, যা তিনি তার পিতামাতার অনুমতিতেই করেছিলেন। তিনি ড্যানিশ সিটি ক্লাবের হয়ে খেলেছিলেন।
শাবনাম মোবারেজ ড্যানিশ ক্লাব আলবুর্গ বিকে’র হয়ে খেলে থাকেন।
শাবনাম ডেনমার্কের মহিলা জাতীয় ফুটবল দলের হয়ে খেলার প্রস্তাব প্রত্যাখ্যান করেছিলেন এবং পরিবর্তে আফগানিস্তানের প্রতিনিধিত্ব করার সিদ্ধান্ত নেন। পছন্দ কারণ ব্যাখ্যা করতে গিয়ে তিনি বলেন, "আমরা দেশের জন্য ইতিবাচক কিছু আনতে চেষ্টা করছি। এই মহিলারা এত সাহসী যে তারা আমাকে আরও ভাল কিছু করার জন্য অনুপ্রাণিত করে এবং কারণ আমি একটি নিরাপদ দেশে বাস করি যাতে তাদের জন্য কঠোর পরিশ্রম করতে পারি।" She started playing for Afghanistan in 2014 ২০১৪ সালে তিনি আফগানিস্তানের হয়ে খেলতে শুরু করেন এবং ২০১৬ সাল থেকে দলের অধিনায়কত্ব করেছেন। স্ট্রাইকার হিসাবে জাতীয় দলের সাথে খেলা শুরু করার পর, শাবনাম বর্তমানে মিডফিল্ডারের অবস্থানে খেলছেন। 
২০১৮ সালের মার্চে, মোবারেজ জর্ডানের মৃত সাগর অঞ্চলে একটি প্রীতি ম্যাচ খেলারজন্য ২০টি ভিন্ন দেশের খেলোয়াড়দের একটি দলের অংশ ছিলেন।
ডেনমার্কে একটি শরণার্থী ক্যাম্পে শাবনাম একটি মহিলা দলের কোচের দায়িত্ব পালন করছেন।
রাজা আল গুরগ

রাজা আল গুরগ হচ্ছেন দুবাই, সংযুক্ত আরব আমিরাত-এ বসবাসকারী একজন ব্যবসায়ী নারী। তিনি ঈসা সালেহ আল গুরগ গ্রুপের ব্যবস্থাপনা পরিচালক এবং দুবাই চেম্বার অফ কমার্স অ্যান্ড ইন্ডাস্ট্রি এর বোর্ড সদস্য। গালফ বিসনেস ম্যাগাজিনের সংকলিত ১০০ সর্বাধিক প্রভাবশালী আরব ব্যক্তির তালিকায় ২০১৮-এ রাজা ঈসা সালেহ আল গুরগকে ২৮ তম স্থানে স্থান দেওয়া হয়েছে। ফোর্বস মিডিল ইস্টের ২০১৭ র্যাংকিংয়ে তিনি সবচেয়ে প্রভাবশালী আমিরাতি নারী ব্যবসায়ী এবং ২০১৭ সালের ফোর্বস মিডিল ইস্টের আরব বিশ্বের ১০০ সর্বাধিক প্রভাবশালী নারী ব্যবসায়ীর তালিকায় তিনি ৩য় অন্যতম প্রভাবশালী ব্যবসায়ী। ২০১৭-এ ফোর্বসের 'বিশ্বের সবচেয়ে প্রভাবশালী ১০০ নারী' তালিকায় তিনি ৯০তম অবস্থানে ছিলেন।
রাজা আল গুরগ ১৯৭৭ সালে ইংরেজি সাহিত্যে ডিগ্রী নিয়ে কুয়েত বিশ্ববিদ্যালয় থেকে স্নাতক হন এবং ১৯৭৮ থেকে ১৯৮৯ সাল পর্যন্ত জাবেল মাধ্যমিক বালিকা বিদ্যালয়ের প্রধান শিক্ষিকার দায়িত্ব পালন করেন। ১৯৮৯ সালে আল গুরগ ঈসা সালেহ আল গুরগ গ্রুপের পরিচালনা পর্ষদে সাথে যোগ দেন এবং বর্তমানে তিনি গ্রুপের ব্যবস্থাপনা পরিচালক।
সেপ্টেম্বর ২০০৩-এ, আল গুরগ, শেখা লুবনা আল-কাশিমি সহ, দুবাই ব্যবসায়ী প্রতিনিধিদলকে ইউএস- আরব অর্থনৈতিক ফোরামে নেতৃত্ব দেন।
ঈসা সালেহ আল গুরগ গ্রুপের ব্যবস্থাপনা পরিচালক ছাড়াও আল গুরগ অন্যান্য বেশ কয়েকটি সংস্থা এবং প্রতিষ্ঠানের সঙ্গে যুক্ত রয়েছেন। তিনি দুবাই বিজনেস উইমেন কাউন্সিল এর সভাপতি; দুবাই হেলথকেয়ার সিটি অথরিটি-এর পরিচালনা পর্ষদের ভাইস চেয়ারম্যান;
দুবাই চেম্বার অব কমার্স এন্ড ইন্ডাস্ট্রি (ডিসিসিআই) ও দুবাই মহিলা সমিতির বোর্ড সদস্য। এইচএসবিসি ব্যাংক মিডিল ইস্ট লিমিটেডের বোর্ডের প্রথম আমিরাতি মহিলা রাজা আল গুরগ এবং কোটস ব্যাংকের উপদেষ্টা পর্ষদেও রয়েছেন, মোহাম্মদ বিন রশিদ আল মকতুম গ্লোবাল ইনিশিয়েটিভস - মধ্য প্রাচ্যের বৃহত্তম উন্নয়ন ও সম্প্রদায় ফাউন্ডেশনগুলোর মধ্যে একটি, রাজা আল গুরগ এটির ট্রাস্টি বোর্ডে রয়েছেন।
গিং চা বাগান

গিং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ বাদামতাম চা বাগান-এর দক্ষিণে অবস্থিত৷
গিং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ এটি জেলাটির অন্যতম পুরানো চা-বাগান৷
২০১১ খ্রিষ্টাব্দের ভারতের জনগণনা অনুসারে গিং চা বাগান জনগণনা নগরের জনসংখ্যা ৪০৮৯ জন, যার মধ্যে ২০৩৭ জন পুরুষ ও ২০৫২ জন নারী৷ প্রতি হাজার পুরুষে ১০০৭ জন নারী৷ ৬ বছর অনুর্দ্ধ ৩৪৫ জন শিশু, যা সমগ্র জনসংখ্যার ৮.৪৪ %৷ ৬ বছরোর্দ্ধ জনসংখ্যার ৮২.৪৩% অর্থাৎ ৩০৮৬ জন সাক্ষর৷
জনগণনা নগরটিতে ১২৩৮ জন হিন্দু, ১১ জন মুসলিম, ৪১৯ জন খ্রিস্টান, ৩ জন শিখ, ১৭৪৮ জন বৌদ্ধ ও ৫ জন জৈন বাস করেন৷
শহরটি লেবং রোডের ওপর অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
জেমি লিভার

জেমি জানুমালা ( পেশাগত জীবনে জেমি লিভার নাম পরিচিত) হলেন একজন ভারতীয় স্ট্যান্ড আপ কমেডিয়ান। তিনি ভারতীয় কৌতুকাভিনেতা জনি লিভারের মেয়ে।
জেমি লিভার ১৯৮৭ সালের অক্টোবর মাসের ১৯ তারিখে ভারতের মহারাষ্ট্র প্রদেশের রাজধানী মুম্বাইয়ে জন্মগ্রহণ করেন। তার বাবার নাম জেমি লিভার (আসল নাম: জন প্রকাশ রাও জানুমালা) এবং মায়ের নাম সুজাতা জানুমালা। তিনি জনি - সুজাতা দম্পতির প্রথম সন্তান। জেমি লিভারের জেসে নামের এক ছোট ভাই আছে।
তিনি যমুনাবাই নার্সি বিদ্যালয় ও জয় হিন্দ কলেজ থেকে পড়াশোনা শেষ করার পর যুক্তরাজ্যের রাজধানী লন্ডনের ওয়েস্টমিনিস্টার বিশ্ববিদ্যালয়ে ভর্তি হন। ওয়েস্টমিনিস্টার বিশ্ববিদ্যালয় থেকে মার্কেটিং কমিউনিকেশনসের উপরে স্নাতকোত্তর ডিগ্রি লাভ করেন তিনি।
জেমি লিভার ২০১২ সালে লন্ডনভিত্তিক বাজার গবেষণা প্রতিষ্ঠান ভিশনগেইনে মার্কেটিং এক্সিকিউটিভ হিসেবে কর্মজীবন শুরু করেন। তিনি "দ্য কমেডি স্টোর, মুম্বাই" -এ ২০১২ সাল থেকে কৌতুকাভিনয় পরিবেশন করে আসছেন। তিনি ২০১৩ সালে সনি এন্টারটেইনমেন্ট টেলিভিশনের "কমেডি সার্কাস কে মহাবলি" অনুষ্ঠানে কৌতুকাভিনয় প্রদর্শন করেন। এছাড়াও, তিনি বিভিন্ন অনুষ্ঠান উপস্থাপনা করেছেন।
২০১৫ সালে মুক্তিপ্রাপ্ত "কিস কিসকো পেয়ার কারুঁ" চলচ্চিত্রে 'চম্পা' চরিত্রে অভিনয়ের মাধ্যমে তিনি চলচ্চিত্রাঙ্গনে পা রাখেন। তার অভিনীত চলচ্চিত্র "হাউসফুল ৪" ২০১৯ সালের ২৫ অক্টোবর মুক্তি পায়।
হেলি শাহ

হেলি শাহ (জন্ম ৭ জানুয়ারি ১৯৯৬) হলেন একজন ভারতীয় টেলিভিশন অভিনেত্রী, যিনি "স্বর্গিনী" টিভি ধারাবাহিকে স্বরা, "দেবাংশি" টিভি ধারাবাহিকে দেবাংশি ও "সুফিয়ানা পেয়ার মেরা" টিভি ধারাবাহিকে সালতানাত/কায়নাত চরিত্রে অভিনয়ের জন্য পরিচিত।
হেলি শাহ ১৯৯৬ সালের ৭ জানুয়ারি আহমেদাবাদের এক গুজরাতি পরিবারে জন্মগ্রহণ করেন।
অষ্টম শ্রেণীতে পড়াকালীন সময়ে স্টার প্লাসের "জিন্দেগি কা হার রঙ...গুলাল" শিরোনামের একটি টিভি ধারাবাহিকে তাল্লি চরিত্রে অভিনয়ের মাধ্যমে তিনি অভিনয়জগতে পা রাখেন। এরপর তিনি লাইফ ওকের টিভি ধারাবাহিক "অলক্ষ্মী — হামারি সুপার বহু" তে অভিনয় করেন। এরপর তিনি জি টিভির "খেলতি হ্যায় জিন্দেগি আঁখ মিছোলি" শিরোনামের টিভি ধারাবাহিকে অ্যামি চরিত্রে অভিনয় করেন। ২০১৪ সালে সনি পাল চ্যানেলের "খুশিওঁ কি গুল্লাক আশি" নামের টিভি ধারাবাহিকে আশি দুবে চরিত্রে অভিনয় করেন।
২০১৫ সালের মার্চ থেকে ২০১৬ সালের ডিসেম্বর পর্যন্ত তিনি কালার্স টিভিতে "স্বর্গিনী" টিভি ধারাবাহিকে স্বরা চরিত্রে অভিনয় করেন। ২০১৬ সালে তিনি আপাতবাস্তব টেলিভিশন অনুষ্ঠান "ঝলক দিখলা জা" র নবম আসরে প্রতিদ্বন্দ্বিতা করেছিলেন। ২০১৭ সালে তিনি কালার্স টিভির টিভি ধারাবাহিক "দেবাংশি" তে দেবাংশি চরিত্রে অভিনয় করেন।
বর্তমানে হেলি শাহ স্টার ভারতের টেলিভিশন ধারাবাহিক "সুফিয়ানা পেয়ার মেরা" তে রাজবীর সিং এর বিপরীতে সালতানাত/কায়ানাত চরিত্রে অভিনয় করছেন। তিনি একজন নিরামিষভোজী।
রাজাবাগান ডকইয়ার্ড

রাজবাগান ডক (আরবিডি) কলকাতা ডক ব্যবস্থার থেকে তিন নটিক্যাল মাইল ভাটিতে হুগলী নদীর বাম তীরে অবস্থিত একটি ডকইয়ার্ড বা পোতাঙ্গন। শিপইয়ার্ডে প্রধানত ছোট এবং মাঝারি আকারের অভ্যন্তরীণ জলপথের জাহাজ এবং উপকূলীয় জাহাজ নির্মাণ ও মেরামত করা হয়।
রাজবাগান ডকের দীর্ঘ ইতিহাস রয়েছে। ১৯৬৭ সালে এটি ভারতীয় অন্তর্দেশীয় জলপথ কর্তৃপক্ষ (সিআইডাব্লিউটিসি)-এর নিয়ন্ত্রণে আসে। তবে ভারী ক্ষতির কারণে এটি ১ জুলাই ২০০৬ সালে গার্ডেনরিচ শিপ বিল্ডার অ্যান্ড ইঞ্জিনিয়ার্স (জিআরএসই) এর ব্যবস্থাপনায় অন্তর্ভুক্ত হয়।
২০০৬ সাল নাগাদ, রাজবাগানে ৫৫০ এম উন্মুক্ত নদী তীরের সাথে আরবিডি ইউনিট-টি ৩৩ একর জমিতে বিস্তৃত । এই ইউনিট জলে ভাসানোর পূর্বে একই সাথে ৫০ মিটারের ০৩ টি জাহাজের নির্মাণ কাজ বা মেরামত এবং জলে ভাসানোর পরে খোলা নদীতে ০৪ টি জাহাজের অউটফিটেটিং করতে সক্ষম। ইয়ার্ডে তিনটি জেটি আছে এবং তিনটি শুষ্ক ডক আছে।
শুষ্ক ডক:
রুয়াইদা আল-মাহরুকী

রুয়াইদা আল-মাহরুকী (; জন্ম ৮ জুন ১৯৭৫) হচ্ছেন আবুধাবির একজন সঙ্গীত শিল্পী। তিনি রোটানা রেকর্ডস-এর সঙ্গে চুক্তিবদ্ধ।
রুয়াইদা ওমানি পিতা ও আমিরাতি মায়ের ঘরে জন্মগ্রহণ করেন। আবুধাবির রোজারি স্কুলে পড়াশোনা করেন তিনি। পরে, তিনি লেবাননের আমেরিকান ইউনিভার্সিটিতে টেলিভিশন পরিচালনা বিষয়ে পড়ালেখা করেন।
অল্পবয়স থেকেই, তিনি শৈল্পিক জগৎ দ্বারা আকর্ষিত হয়েছেন। ৬ বছর বয়সে তিনি পিয়ানো বাজানো শিখতে শুরু করেন। দুই বছর পরে, মাত্র ৮ বছর বয়সেও, তিনি একটি প্রতিযোগিতায় অংশ নেন। তিনি প্রথম স্থান জিতেন এবং স্বর্ণপদক পুরস্কার লাভ করেন। পরবর্তীতে, তার কলেজে অধ্যয়নের জন্য, রুয়াইদা অডিওভিজুয়াল এবং থিয়েটার নির্দেশনা অধ্যয়ন বিষয় বেছে নিয়েছিলেন। তিনি লেবাননের আমেরিকান বিশ্ববিদ্যালয়ে ভর্তি হন। ১৯৯৬ সালে তিনি বিখ্যাত লেবানিজ টিভি শো "স্টুডিও আল ফ্যান" এ অংশগ্রহণ করেছিলেন।
রুয়াইদার পরিবেশিত শিল্পী ফাইরুজ-এর "আতিনি আন্যায়া ওয়া ঘানি" গানটি শুনে বিচারকরা মুগ্ধ হন। প্রকৃতপক্ষে, তার মহান প্রতিভা এবং কণ্ঠ্য ক্ষমতা প্রভাব তাকে একটি শাস্ত্রীয় শৈলীর মধ্যে গান সঞ্চালন করার ক্ষমতা যোগায়। তিনি দ্বিতীয় স্থান পেয়েছিলেন এবং "তারব" বিভাগের জন্য রৌপ্য পদক জিতেছিলেন।
২০০২-এ, তিনি তার প্রথম অ্যালবাম 'আখের হব' প্রকাশ করেছেন। পরবর্তীতে, তিনি আরও দুটি অ্যালবাম ধারাবাহিকভাবে প্রকাশ করেছেন সেগুলো হল, 'আকোলাক শেই' এবং 'ওয়াররিনি'। ২০০৮ সালে, তিনি তার জনপ্রীয় অ্যালবাম "মহরী ঘালি" প্রকাশ করেছিলেন যা তাকে আরো খ্যাতি এবং সাফল্য এনে দেয়।।
তার সংগীত কর্মজীবনের পাশাপাশি, তিনি আবুধাবি টিভি-এর পরিচালক হিসাবেও কাজ করেছেন। তিনি ২০১৩ সালে 'দো রে মি' শিরোনামে একটি টেলিভিশন সিরিজে অংশ নেন।
শ্রুতি বাপনা

শ্রুতি বাপনা হচ্ছেন একজন ভারতীয় টেলিভিশন অভিনেত্রী। "সাস বিনা শশুরাল" এ নিকিতা চরিত্রে, এবং "ইয়ে হাই মোহাব্বাতেইন" এ ভান্দিতা চরিত্রে অভিনয়ের জন্য তিনি পরিচিত।
"ইমাজিন টিভি" চ্যানেলের পারুল ভূমিকায় "জাসুবেন জয়ন্তীলাল জোশি কি জয়েন্ট ফ্যামিলি" এ অভিনয়ের মাধ্যমে শ্রুতি তার কর্মজীবন শুরু করেন । স্টার প্লাস চ্যানেলের "ইয়ে হাই মোহাব্বাতেইন" এ ভান্দিতা চরিত্রে তাকে শেষ দেখা যায়।
নমক হালাল

নমক হালাল হচ্ছে ১৯৮২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন প্রকাশ মেহরা এবং কাহিনীলেখক ছিলেন কাদের খান। চলচ্চিত্রটিতে অমিতাভ বচ্চন, স্মিতা পাতিল, পারভীন ববি এবং শশী কাপুর ছিলেন। এছাড়াও ওম প্রকাশ, ওয়াহিদা রেহমান, রণজিৎ, সত্যেন্দ্র কাপুর, সুরেশ ওবেরয় এবং রাম শেঠী অভিনয় করেছিলেন। অঞ্জনের লেখা গানগুলোর সুর করেছিলেন বাপ্পী লাহিড়ী। এই চলচ্চিত্রটির তামিল সংস্করণের নাম হচ্ছে "ভেলাইকরন" (১৯৮৭) যেখানে অমিতাভের চরিত্রে রজনীকান্ত ছিলেন।
ভীম সিং (সুরেশ ওবেরয়) শেঠ রাজা সিং (কামাল কাপুর) এর ম্যানেজার এবং ব্যক্তিগত দেহরক্ষী হিসাবে কাজ করে এবং রাজা এর ধর্মান্ধ ভাই গিরধার সিংয়ের পরিকল্পনায় অনেক হত্যার চেষ্টা থেকে তাকে রক্ষা করেন। একদিন রাজা সিং সাবিত্রী (ওয়াহিদা রেহমান), ভীম সিংয়ের স্ত্রীকে তার সম্পত্তি এবং অভিভাবক তার রাজকুমারী পুত্র রাজা কুমারকে ট্রাস্টি হিসাবে নিযুক্ত করেন। একই দিনে, তিনি ও ভিম সিং গিরধার সিংয়ের হাতে মারা যান। সাবিত্রী তার স্বামীকে প্রতিশ্রুতি দেন যে, তিনি যে কোনও সময়ে রাজা কুমারের যত্ন নেবেন। ভিম সিংয়ের বাবা দশরাথ সিং (ওম প্রকাশ) সহ সবাই সিত্রিরিকে দোষারোপ করে বলেছিলেন যে তিনি তার স্বামী এবং নিয়োগকর্তাকে টাকা দিয়ে হত্যা করেছিলেন। সাবিত্রী তরুণ অর্জুনকে দশরথ সিংকে হস্তান্তরিত করে এবং রাজা কুমারের মা তাকে রক্ষা করার জন্য নিজেকে হুমকির মুখে ফেলেন।
পরে অর্জুন (অমিতাভ বচ্চন) দশরথ সিংয়ের তত্ত্বাবধানে একজন নিখুঁত যুবক হয়ে উঠেছেন। তিনি নিজের নিজের জীবন গড়ে তোলার জন্য শহরে যান এবং একটি পাঁচ তারকা রেস্তোরাঁয় একটি বেলবয় হিসাবে যোগ দেন। সেখানে তিনি পুনমকে (স্মিথ পাতিল) দেখা করেন এবং উভয়ই প্রেমে পড়েন। সেই হোটেলটি রাজা কুমারের (শশী কাপুর) মালিকানাধীন এবং সাবিত্রী পরিচালিত। হোটেল ম্যানেজার রঞ্জিত সিং (রণজিৎ) গিরধার সিংয়ের পুত্র এবং রাজাকে হত্যা করার পরিকল্পনা করছেন। তারা সাবিত্রীকে একজন অপরাধী হিসাবে দেখানোর জন্য পরিচালনা করে এবং রাজা বিশ্বাস করেন এবং সাবিত্রী সন্দেহ করেন।
ধীরে ধীরে অর্জুন জানতে চাইলেন যে সাবিত্রী আসলেই তার রাজকন্যা নয়, শপথ করে যে তিনি তার বাবার মতই রাজাকে রক্ষা করবেন। এদিকে, রাজা একটি সুন্দর তরুণ নর্তকী নিশা (পারভীন বাবীর) সাথে দেখা করেন এবং তার প্রতি আকৃষ্ট হন। তিনি রাজাকে হত্যা করার জন্য রণজিৎ সিংকে ভাড়া করেছিলেন, কিন্তু নিশা রাজাকে ভালোবাসতেন এবং তাকে হত্যা করতে পারতেন না। অবশেষে তিনি একটি নৌকা তার পরিকল্পনা চালানোর জন্য একটি দলের ব্যবস্থা, কিন্তু অর্জুন এটা নস্যাৎ করে দেয়।
মাস্তানরা অর্জুনের এবং রাজ পরিবারের পরিবারের সদস্যদের অপহরণ করে এবং তাদের সম্পত্তির সমস্ত সম্পত্তি রঞ্জিতের কাছে স্থানান্তর করতে ব্ল্যাকমেইল করে। অর্জুন ও রাজা সব খারাপ লোককে পরাজিত করেছেন এবং তাদের প্রিয়জনকে রক্ষা করেছেন। রাজা নিশাকে বিয়ে করেন এবং অর্জুন শেষ পর্যন্ত পুনমকে বিয়ে করেন এবং তারা তাদের মা সাবিত্রীর সাথে মিলে যায়।
শশী কাপুরের চরিত্রটি প্রথমে রাজ বব্বরকে দেবার কথা ভাবা হয়েছিলো।
প্রকাশ মেহরার প্রিয় অভিনেতা রণজীত এবং সত্যেন্দ্র কাপুর "লাওয়ারিস" চলচ্চিত্রের পর এই চলচ্চিত্রে অভিনয় করেছিলেন।
বাপ্পি লাহিড়ী সর্বপ্রথম প্রকাশ মেহরার চলচ্চিত্রে সঙ্গীত পরিচালনা করেছিলেন, প্রকাশ মেহরার সফল চলচ্চিত্র "মুকাদ্দার কা সিকান্দার" এবং "লাওয়ারিস" এর সঙ্গীত পরিচালক কল্যাণজী-আনন্দজী ছিলেন।
কিশোর কুমার 'পাগ ঘুংঘরু বান্ধ' গানটির জন্য শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।
ফেদেরিকা আব্বাতে

ফেদেরিকা আব্বাতে (জন্ম ১৯৯১ সালে) ছিলেন একজন ইতালীয় সংগীতকার, গীতিকার এবং গায়ক-গান লেখক।
আব্বাতে ৫ বছর বয়সে পিয়ানো বাজানো শুরু করেন এবং সমাজবিজ্ঞান নিয়ে স্নাতক পাশ করেন। ২০১৩ সালে তিনি এসআইএই ও কমুনে দি জেনোভার আয়োজন করা "Genova per voi" (আপনাদের জন্য জেনোভা) জেতেন এবং ইউনিভার্সাল মিউজিক গ্রুপের ছোয়ায় আসেন।
আব্বাতে ৫০ এর ওপর গান লিখেছেন, যার মধ্যে আছে মাল্টি-প্ল্যাটিনাম বলে খ্যাত গান "বেবী কে" ও "জুজি ফেররেরি"র জন্য "রোমা-ব্যাংকক " এবং "ফেদেজ" ও "নোয়েমি"র লা'মোরে এতের্নিত গান। তার গান "নেসুন গ্রাদো দি সেপারাসিওনে" ২০১৬ সালে সানরেমো সঙ্গীত উৎসবে ২য় স্থান পায় এবং ইতালিতে ইউরোভিশন স্ং কনটেস্ট ২০১৬ তে প্রবেশ করে। তার গান সাধারনত তিনি একাই লিখতেন এবং মাঝে মাঝে কেওপে (মোগোল এর পুত্র) তাকে সহযোগিতা করতেন।
একজন গায়িকা হিসাবে, মাররাক্যাশের সাথে "ইন রেডিও" এককে কণ্ঠ দেন। এছাড়াও তিনি রাই দুইয়েতে প্রচারিত সাঙ্গিতিক রিয়ালিটি অনুষ্ঠান "দ্য ভয়েসের" কণ্ঠ্য কোচ ছিলেন। ২০১৭ সালের সেপ্টেম্বরে ফেডেরিকা তার প্রথম একক "ফিয়োরি সুই বালকনি" প্রকাশ করেন ।
জ্যাকি অ্যাবট

অ্যাবটের সাথে ব্যান্ডটি তাদের শীর্ষ ১০ টি একক গান প্রকাশ করে। তার কাজের মধ্যে সবচেয়ে সফল গানগুলির মধ্যে ছিল: "রটারডাম", "পারফেক্ট ১০", "ডো মারি হের" এবং "ড্রিম এ লিটল ড্রিম অফ মি"। পল হেইটন একটি রাতের ক্লাবের বাইরে অ্যাবটের সাথে প্রথম দেখা করেন। হিটন তাদের একটি অনুষ্ঠানে আমন্ত্রণ জানিয়েছিলেন, যেখানে অ্যাবটের বন্ধু তাকে গান গাইতে উৎসাহিত করেছিল। হেইটন তার গান গাওয়া দ্বারা প্রভাবিত হয়েছিলেন, এবং পরে তাকে করিগানের বদলে অডিশন দিতে আমন্ত্রণ জানান। 
২০০০ সালে বিভিন্ন যায়গায় ভ্রমণের চাপের কারণে তিনি ব্যান্ড ছেড়ে চলে যান। এই ব্যস্ত সফর সময়সূচী তার ছেলের যত্ন নেওয়া থেকে তাকে বিরিত রাখছিল যার অটিজম ধরা পড়েছিল। 
২০১২ সালের জুনে অ্যাবট পল হেইটনের সাথে আবার যুক্ত হন এবং তার দি ৮থ এ গান করেন। ২০১৩ সালে তারা নতুন একটি ইঞ্চি সঞ্চালনের সাথে পুনরায় মিলিত হন, ২013 সালে তারা "হোয়াট হ্যেভ উই বিকাম" নামে নতুন অ্যালবাম প্রকাশ করে। ২০১৫ সালে তাদের দ্বিতীয় অ্যালবাম্ "উইজডম, লাফটার এবং লাইন্স" এর নামকরন করা হয়েছিল। তারা ২০১৬ সালে একটি সফরে যাত্রা শুরু করে। এবং তাদের তৃতীয় অ্যালবাম, "ক্রুকেড ক্যালিপসো ২০১৭" সালের জুলাই মাসে মুক্তি পায়।
মণি রত্নম

মণি রত্নম হচ্ছেন ভারতের তামিল চলচ্চিত্র শিল্পের একজন খ্যাতিমান পরিচালক। ১৯৫৬ সালে জন্মগ্রহণকারী মণি ১৯৮৩ সালে সর্বপ্রথমে একটি কন্নড় ভাষার চলচ্চিত্র নির্মাণ করেছিলেন। ১৯৮৬ সালে মুক্তিপ্রাপ্ত "মৌন রাগম" (তামিল) চলচ্চিত্রের মাধ্যমে মণির কর্মজীবনে সাফল্য এসেছিলো। মণি "রোজা" (১৯৯২), "বম্বে" (১৯৯৫) এবং "দিল সে.." (১৯৯৮) চলচ্চিত্রের জন্য স্মরণীয়।
মণি অনেক পুরস্কার এবং নমিনেশন পেয়েছেন; তন্মধ্যে রয়েছে ছয়টি জাতীয় চলচ্চিত্র পুরস্কার (ভারত), ছয়টি ফিল্মফেয়ার পুরস্কার দক্ষিণ এবং তিনটি হিন্দি ফিল্মফেয়ার পুরস্কার। তার 'মাদ্রাজ টকিজ' নামের একটি চলচ্চিত্র প্রযোজনা প্রতিষ্ঠান আছে।
বিয়াম স্কুল এন্ড কলেজ দুপচাঁচিয়া

বিয়াম ল্যাবরেটরি স্কুল এন্ড কলেজ দুপচাঁচিয়া () বগুড়া জেলার দুপচাঁচিয়া উপজেলায় অবস্থিত। বিয়াম ফাউন্ডেশন, ঢাকা এর সার্বিক পরিচালনায় ছাত্র-ছাত্রীদের মানসম্মত শিক্ষা প্রদানের উদ্দেশ্যে ২০০৭ সালে বিয়াম ল্যাবরেটরি স্কুল প্রতিষ্ঠিত হয়।
প্রতিষ্ঠালগ্নে এই প্রতিষ্ঠানটির নাম ছিল বিয়াম ল্যাবরেটরি স্কুল, দুপচাঁচিয়া, বগুড়া। পরবর্তীতে ২০১৩ সালে ২০১৩-১৪ শিক্ষাবর্ষে উচ্চমাধ্যমিক কোর্স চালুর মধ্য দিয়ে প্রতিষ্ঠানটির অগ্রযাত্রায় শুরু হয় নতুন মাত্রা এবং প্রতিষ্ঠানটির নাম হয় বিয়াম ল্যাবরেটরি স্কুল এন্ড কলেজ, দুপচাঁচিয়া, বগুড়া।
নাদিয়া নাদিম

নাদিয়া নাদিম (জন্ম: ২রা জানুয়ারী ১৯৮৮) একজন আফগান-ডেনিশ ফুটবল খেলোয়াড় যিনি পারি সাঁ-জেরমাঁর মহিলা দলের স্ট্রাইকার হিসেবে খেলেন।
নাদিম হেরাতে জন্মগ্রহণ করে এবং আফগানিস্তানে বেড়ে উঠেন। তার পিতা আফগান ন্যাশনাল আর্মির জেনারেল ছিলেন। ২০০০ সালে তালেবান গোষ্ঠী তার পিতাকে মৃত্যুদন্ড প্রদান করে। পিতার মৃত্যুর পর তার পরিবার ডেনমার্কে পালিয়ে যায়। সেখানে তিনি তার ফুটবল ক্যারিয়ার শুরু করেন। ২০১২ সালে ফোরচুনা হজরিংয়ে যাওয়ার আগে, তিনি বি ৫২ অ্যালবুর্গ, টিম ভিবুর্গ এবং আই কে স্কোভাকাকেনের হয়ে খেলতেন। একই বছরের সেপ্টেম্বরে চ্যাম্পিয়ন্স লিগে তার অভিষেক হয়, স্কটিশ চ্যাম্পিয়ন্স গ্লাসগো সিটির বিপক্ষে তার দল ২-১গোলে জয়ী হয়।
২০১৪ এনডব্লিউএসএল মৌসুমের শেষের দিকে নাদিম এনডব্লিউএল ক্লাব স্কাই ব্লু এফসিতে যোগ দেন। ঐ মৌসুমের ৬ ম্যাচে তিনি ৭টি গোল করেন এবং ৩টি গোলে সহায়তায় করেন। ১৯ আগস্ট তাকে সপ্তাহের সেরা খেলোয়াড় এবং ১৪ আগস্ট এনডব্লিউএসএলের মাসের সেরা খেলোয়াড় হিসেবে ঘোষণা করা হয়। ১৬ ফেব্রুয়ারি ২০১৫ তারিখে, স্কাই ব্লু ঘোষণা করে যে ২০১৫ মৌসুমেও নাদিম স্কাই ব্লুর হয়ে খেলবে।
১৪ জানুয়ারী ২০১৬ তারিখে, নাদিম পোর্টল্যান্ড থর্নস এফসিতে ট্রাইকার হিসাবে যোগ দেন। তিনি লিগে ঐ মৌসুমের সেরা স্কোরার ছিলেন এবং তার দল ২০১৬ সালের সিএসডির শিরোপা জয়লাভ করে। ২০১৭ মৌসুমে, তিনি লিগে তার দলকে দ্বিতীয় স্থান অর্জন এবং এনডব্লিউএসএল চ্যাম্পিয়নশিপে জয়ে সহায়তা করেন।
তেজস্বী প্রকাশ

তেজস্বী প্রকাশ ওয়েঙ্গাঙ্কার হলেন একজন ভারতীয় টেলিভিশন অভিনেত্রী, যিনি "স্বরাগিনী" ধারাবাহিকে রাগিণী মহেশ্বরী, "রিশতা লিখেঙ্গে হাম নয়া" ধারাবাহিকে দিয়া সিং এবং কর্ণসঙ্গিনী ধারাবাহিকে উরুভি চরিত্রে অভিনয়ের জন্য পরিচিত। বর্তমানে তিনি ভিয়াকম১৮ এর ভিডিও অন ডিমান্ড প্লাটফর্ম ভুটের "সিলসিলা বদলাতে রিশতোঁ কা" ধারাবাহিকে অভিনয় করছেন।
বর্তমানে তিনি করণ কুন্দ্রাকে ডেট করছেন।
তেজস্বী প্রকাশ ওয়েঙ্গাঙ্কার ১৯৯২ সালের ১০ জুন জন্মগ্রহণ করেন। তিনি ২০১৫ সালে মুম্বাই বিশ্ববিদ্যালয় থেকে ইলেকট্রনিক অ্যান্ড টেলিকমিউনিকেশনস ইঞ্জিনিয়ারিং বিষয়ে স্নাতক ডিগ্রি লাভ করেন।
তেজস্বী প্রকাশ ওয়েঙ্গাঙ্কার ২০১২ সালে লাইফ ওকের "২৬১২" ধারাবাহিকে অভিনয় করে অভিনয় জগতে পা রাখেন। ২০১৩ সালে তিনি "সংস্কার-ধারোহার আপনোন কি" তে ধারা চরিত্রে অভিনয় করেন।
২০১৫ থেকে ২০১৬ সাল পর্যন্ত তিনি হেলি শাহ, বরুণ কাপুর ও নমিশ তানেজার সাথে "স্বর্গিনী ধারাবাহিকে অভিনয় করেন।
২০১৭ সালে তিনি "পাহারাদার পিয়া কি" টেলিভিশন ধারাবাহিকে দিয়া সিং চরিত্রে অভিনয় করেন। এরপর, তিনি "রিশতা লিখেঙ্গে হাম নয়া" তে রহিত সুচান্তির বিপরীতে অভিনয় করেন।
২০১৮ সালে তিনি স্টার প্লাসের "কর্ণসঙ্গিনী" ধারাবাহিকে উরুভি চরিত্রে অভিনয় করেন।
বর্তমানে তিনি ভিডিও অন ডিমান্ড প্লাটফর্ম ভুটের "সিলসিলা বদলাতে রিশতোঁ কা" ধারাবাহিকে অভিনয় করছেন।
খালিদা পোপাল

খালিদা পোপাল (১৯৮৭ সালে আফগানিস্তানের কাবুলে জন্মগ্রহণ করেন) একজন আফগান ফুটবল খেলোয়াড় এবং পরিচালক। পোপাল গার্ল পাওয়ার অর্গানাইজেশনের প্রতিষ্ঠাতা ও পরিচালক, আফগানিস্তান মহিলা জাতীয় ফুটবল দলের প্রোগ্রাম ও ইভেন্ট ডিরেক্টর, স্ট্রিট চাইন্ড ওয়ার্ল্ডকাপের রাষ্ট্রদূত এবং কলামন এর মেন্টর/রেফিউজি কনসালটেন্টের পরিচালক ও ইভেন্ট ম্যানেজার। তিনি একাধারে আফগানিস্তান মহিলা ফুটবল কমিটির সাবেক নেতা, আফগানিস্তান ফুটবল ফেডারেশনের সাবেক অর্থ কর্মকর্তা, আফগানিস্তান মহিলা জাতীয় ফুটবল দলের প্রাক্তন অধিনায়ক এবং আফগানিস্তানের অনূর্ধ্ব -১৭ এবং অনূর্ধ্ব -১৫ মহিলা ফুটবল দলের প্রাক্তন কোচ ছিলেন।
পোপাল ১৯৮৭ সালে আফগানিস্তানের কাবুলে জন্মগ্রহণ করেন এবং ডেনমার্কের বিজনেস একাডেমীতে ভর্তি হন, যেখানে তিনি ইন্টারন্যাশনাল মার্কেটিং ম্যানেজমেনন্টের উপর ডিগ্রী অর্জন করেন। তার মা কাছেই তিনি ফুটবল খেলতে শিখেছেন। তার মা একটি স্কুলের শারীরিক শিক্ষার শিক্ষক ছিলেন। তার মা নারীর জন্য খেলাধুলার শক্তি এবং কীভাবে এটি অল্পবয়সী মেয়েদের জন্য নতুন সুযোগ উন্মোচন করতে পারে তার উপর জোর দিতেন। একজন কিশোরী হিসেবে ফুটবল খেলতে গিয়ে তাকে অনেক বৈষম্য ও অত্যাচারের শিকার হতে হয়েছে, কারণ তখন মধ্য প্রাচ্যের যুদ্ধ অব্যাহত ছিল এবং তালিবান গোষ্ঠী কাবুলেরআশেপাশের এলাকাগুলি দখল করতে শুরু করেছিল। কাবুলে, আফগানিস্তানের একটি বড় শহর, প্রায় সবসময়ই দ্বন্দ্ব লেগেই থাকত যেখানে নারীদেরতেমন কোন মানবাধিকার ছিল না। এই সময়ে, তালিবান গোষ্ঠী যেকোন ধরনের খেলাধুলা বা খেলাধুলার অনুষ্ঠানে নারীদের অংশগ্রহণ নিষিদ্ধ করে দিয়েছিল। কোন পুরুষ যাতে তাদের ফুটবল খেলা না দেখে তার জন্য পোপাল ও তার বান্ধবীরা স্কুল ছুটির পর একটি জনবিচ্ছিন্ন মাঠে ফুটবল খেলত। নিষেধাজ্ঞা সত্ত্ব্রে, এলাকার অনেক মেয়ে স্কুল ছুটির পর পোপালের সাথে ফুটবল খেলার জন্য যোগ দিতে শুরু করে। অল্পবয়সী মেয়েদের সংখ্যা যখন বৃদ্ধির পেত থাকলো পোপাল তখন জনসম্মুখে ফুটবল খেলা শুরু করল। ২০০১ সালে আফগানিস্তানে তালিবানদের শাসন শেষ হলেও, পোপালকে স্থানীয় সম্প্রদায়ের হুমকি ও তীর্যক দৃষ্টিভঙ্গির মুখোমুখি হতে হয়েছিল। তার সম্প্রদায়ের অনেকেই অল্পবয়সী মেয়েদের ফুটবল খেলতে অস্বীকৃতি জানায় এবং পাথর নিক্ষেপ করতে শুরু করে এবং ফুটবল খেলার জন্য তাদেরকে "পতিতা" ঘোষণা করে।
চংটং চা বাগান

চংটং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি মহকুমাসদর বিজনবাড়ীর দক্ষিণপূর্ব প্রান্তে অবস্থিত৷
চংটং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে চংটং চা বাগান জনগণনা নগরের জনসংখ্যা ৫৮০২ জন, যার মধ্যে ২৮৭৬ জন পুরুষ ও ২৯২৬ জন নারী৷ প্রতি হাজার পুরুষে ১০১৭ জন নারী৷ ৬ বছর অনুর্দ্ধ ৪৭১ জন শিশু, যা সমগ্র জনসংখ্যার ৮.১২ %৷ ৬ বছরোর্দ্ধ জনসংখ্যার ৭৬.৮৭% অর্থাৎ ৪০৯৮ জন সাক্ষর৷
জনগণনা নগরটিতে ৩৭৮০ জন হিন্দু, ২১ জন মুসলিম, ৭৮৬ জন খ্রিস্টান, ১ জন শিখ, ১১৮০ জন বৌদ্ধ ও ০ জন জৈন বাস করেন৷
শহরটি বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি মহকুমাসদর বিজনবাড়ীর নিকট অবস্থিত জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
জাহরা মাহমুদী

জাহরা মাহমুদী (জন্ম ১৯৯০) আফগানিস্তান জাতীয় ফুটবল দলের প্রাক্তন অধিনায়ক। ২০০৭ সালে আফগানিস্তান মহিলা জাতীয় ফুটবল দল প্রথম প্রতিষ্ঠিত হলে তিনি ঐ দলের প্রতিষ্ঠাতা সদস্য ছিলেন এবং ২০১৩ সালের শেষের দিক পর্যন্ত সদস্য ছিলেন।
মাহমুদী ১৯৯০ সালে জন্মগ্রহণ করেন। ২০০০ সালে, যখন তার বয়স ৯, তিনি তার স্কুলের একটি বালিকা ফুটবল ক্লাব প্রতিষ্ঠা করেন, কিন্তু স্কুল প্রশাসন এটি বন্ধ করে দেয়। এর অল্পসময় পরে, তার পিতা ফুটবল তৈরীর একটি ছোট কারখারা গড়ে তোলেন। মাহমুদী দিনে দোকানের কাজ করতেন এবং সন্ধ্যায় গোপনে অনুশীলন করতেন। ২০০৪ সালে ইরানি সরকার আফগান শরণার্থীদের স্কুলে নিষিদ্ধ করেছিল এবং তার পরিবার আফগানিস্তানে ফিরে যাওয়ার সিদ্ধান্ত গ্রহণ করে। সেখানে, মাহমুদী কাবুলে অনানুষ্ঠানিকভাবে মহিলা ফুটবল প্রতিযোগিতার আয়োজন করতেন।
২০০৭ সালে, আফগানিস্তান ফুটবল ফেডারেশন প্রথম আফগানিস্তান মহিলা জাতীয় ফুটবল দলের অংশ হতে মাহমুদীকে নিয়োগ দেয়। ২০১০ সালে দক্ষিণ এশীয় ফুটবল ফেডারেশন মহিলা চ্যাম্পিয়নশিপে প্রথমবারের মতো অংশগ্রহণ করে এবং সেখান তিনি দলের অধিনায়ক হিসেবে দলকে নেতৃত্ব দেন। ২০১২ সালে দল তার নেতৃত্বে ফিরে আসে। মাহমুদী পেম ক্লাব (২০০৭-২০১০), কাবুল ক্লাব (২০১০-২০১২) এবং রবি বালখী ক্লাব (২০১২-২০১৩) সহ কাবুল শহরের বিভিন্ন ক্লাবের হয়ে খেলেছিলেন। মাহমুদী আফগানিস্তানের প্রথম মহিলা ফুটবল কোচ ছিলেন, ২০১১ সালে এএফসি "সি" কোচিং লাইসেন্স পান। তিনি আফগানিস্তানের অনূর্ধ্ব -১৪ দলের প্রতিষ্ঠাতা এবং কোচ ছিলেন এবং আফগানিস্তান ফুটবল ফেডারেশনের মহিলা কমিটির প্রধান হিসাবে দায়িত্ব পালন করেছিলেন।.
২০১৩ সালে, ক্রীড়ার মাধ্যমে আফগানিস্তানে নারীর অধিকার উন্নয়নে তার প্রচেষ্টার জন্য জহরা মাহমুদীকে কেনিটাকির লুইসভিলের মুহাম্মদ আলী "আধ্যাত্মিকতা" নীতির পুরস্কার, একটি মানবিক পুরস্কার, প্রদান করা হয়েছিল। বিভিন্ন প্রকারের হুমকির ফলে তিনি আফগানিস্তানে আর ফিরে আসেননি, কিন্তু তিনি কানাডার আশ্রয়ের জন্য আবেদন করেছিলেন এবং টরন্টোতে স্থায়ীভাবে বসতি স্থাপন করেন।
নিবেদিতা বসু

নিবেদিতা বসু হলেন একজন ভারতীয় পরিচালক, যিনি বিভিন্ন টিভি ধারাবাহিক পরিচালনা করে থাকেন। তিনি পূর্বে বালাজী টেলিফিল্মসে ক্রিয়েটিভ ডিরেক্টর হিসেবে কাজ করেছেন। ২০১৫ সালে তিনি পরিচালক হিসেবে আত্মপ্রকাশ করেন।
নিবেদিতা বসু ২০০০ সালে বালাজী টেলিফিল্মসে যোগ দেন। ২০০৪ সালে তিনি ডেপুটি ক্রিয়েটিভ ডিরেক্টর হিসেবে নিযুক্ত হন। তিনি "কাসৌটি জিন্দেগি কি" ও "কিউঁ কি সাস ভি কাভি বহু থি" ধারাবাহিকের কাহিনি নির্মাণের সাথে যুক্ত ছিলেন। তিনি "হাম পাঁচ" "কাহানি ঘর ঘর কি", "কাব্যাঞ্জলি", "কুসুম", "কেয়া হোগা নিম্মো কা", "কুটুম্ব", "কস্তুরি" "কাহিঁ তো হোগা", "করম আপনা আপনা", "কসম সে", "কাভি সৌতান কাভি সাহেলি", "কোহি আপনা সা", "কেসার", "তুঝ সাং প্রীত লাগতাই সাজনা", "কাহিঁ কিসি রোজ", "কাহি তো মিলেঙ্গে", "কিয়া হাদসা কিয়া হাকিকত", "কে স্ট্রিট পালি হ্যাউ", "কিস দেশ মে হ্যায় মেরা দিল", "কাম্মাল", "খাওয়াইশ" এর মত টিভি ধারাবাহিকে যুক্ত ছিলেন।
২০০৯ সালে নিবেদিতা বসু বালাজী টেলিফিল্মসের চাকরি ছেড়ে দেন। এরপর, তিনি কলসিয়াম মিডিয়ায়র সাথে যুক্ত হন।
তিনি "২৪" শিরোনামের একটি টিভি ধারাবাহিকের সাথে যুক্ত ছিলেন, যেটা ছিল মার্কিন টিভি ধারাবাহিক "২৪" এর ভারতীয় সংস্করণ।
টিভি ধারাবাহিকটি প্রযোজনার পাশাপাশি মুখ্য চরিত্রে অভিনয় করেছেন অনিল কাপুর।
২০১৪ সালে তিনি "হাউস অব অরিজিনালস" নামে একটি প্রযোজনা প্রতিষ্ঠান প্রতিষ্ঠা করেন। ২০১৬ সালে তিনি ও তার প্রযোজনা প্রতিষ্ঠান "মেরি আওয়াজ ভি পেহচানা হ্যায়" নামের এক টিভি ধারাবাহিক প্রযোজনার সাথে যুক্ত ছিল। ২০১৭ সালে তিনি "এক বিবাহ অ্যায়সি ভি" নামের টিভি ধারাবাহিক প্রযোজনা করেছিলেন।
সিদ্ধার্থ রায় কাপুর

সিদ্ধার্থ রায় কাপুর হচ্ছেন ভারতের হিন্দি চলচ্চিত্রের একজন প্রযোজক। ওয়াল্ট ডিজনি কম্পানী ইন্ডিয়ার ব্যবস্থাপনা পরিচালক ছিলেন সিদ্ধার্থ।
১৯৭৪ সালের ২ আগস্ট মুম্বাইতে সিদ্ধার্থের জন্ম। তিনি জিডি সোমানি মেমোরিয়াল স্কুলে অধ্যয়ন করে সিডেনহ্যাম কলেজে পড়েন যেখানে তিনি ড্রামাটিকস সোসাইটির সভাপতি ছিলেন, এরপর তিনি যমুনালাল ইন্সটিটিউট অব ম্যানেজমেন্ট স্টাডিস থেকে ম্যানেজমেন্টে মাস্টার্স করেন।
সিদ্ধার্থ প্রথমে মুম্বাইয়ের একটি কম্পানিতে কাজ শুরু করেছিলেন এর অব্যবহিত পরেই তিনি স্টার টিভিতে যোগ দেন, স্টার প্লাসে কৌন বনেগা ক্রোড়পতি এর প্রথম অনুষ্ঠান (২০০০ সাল) হওয়ার ক্ষেত্রে তার ভূমিকা ছিলো।
মায়া কৃষ্ণ রাও

মায়া কৃষ্ণ রাও হলেন একজন ভারতীয় থিয়েটার অভিনেত্রী, স্টান্ড-আপ কমেডিয়ান ও সমাজকর্মী।
মায়া কৃষ্ণ রাও ১৯৫৩ সালে নিউইয়র্কে জন্মগ্রহণ করেন। অল্পবয়সেই তিনি ভার‍ত চলে আসেন। তার অনুপ্রেরণা ছিলেন তার মা ভানুমতী রাও, যিনি ষাটের দশকে মালয়লাম মঞ্চ নাটকের সাথে যুক্ত ছিলেন। মায়া কৃষ্ণ রাও নয়াদিল্লির মডার্ন স্কুলে পড়েছেন। তিনি মিরান্ডা হাউস, দিল্লি থেকে স্নাতক ডিগ্রি লাভ করেন। তিনি দিল্লির জওহরলাল নেহেরু বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি লাভ করেন। তিনি যুক্তরাজ্যের লিডস বিশ্ববিদ্যালয় থেকে থিয়েটার আর্টসের উপরে ডিগ্রি নিয়েছেন। যুক্তরাজ্যে থাকাকালীন সময়ে তিনু সেখানকার মঞ্চনাটকের সাথেও যুক্ত ছিলেন।
তিনি মামফুজা মাধব পানিকর ও সদানাম বালাকৃষ্ণণের কাছে কথাকলি নাচ শিখেছিলেন।
কলেজে পড়াকালীন সময়ে তিনি সমাজতন্ত্রে গভীরভাবে প্রভাবিত হয়েছিলেন। তিনি "থিয়েটার ইউনিয়ন" নামের একটি পথনাট্যদলের সহপ্রতিষ্ঠাতা। তিনি ১৯৮৫ সাল থেকে ১৯৯০ সাল পর্যন্ত জাতীয় নাট্য বিদ্যালয়ের পরিচালক হসেবে দায়িত্ব পালন করেছেন। ২০১৮ সালে তিনি দিল্লির শিব নাদর বিশ্ববিদ্যালয়ে অধ্যাপক হিসেবে যুক্ত আছেন।
তার নাটকগুলো ভারতের সামাজিক-রাজনৈতিক পরিস্থিত তুলে ধরে। তার প্রথম দিককার নাটক "ওম স্বহা" ও "দফা নং ১৮০" এর বিষয়বস্তু ছিল যথাক্রমে যৌতুক ও ভারতীয় ধর্ষণ আইন। তিনি "রাভানামা", "আর ইউ হোম লেডি ম্যাকবেথ?", "আ ডিপ ফ্রাইড জ্যাম" ও "হেডস আর মিনট ফর ওয়াকিং ইন্টু" একক অভিনয়শিল্পী হিসেবে অভিনয় করেছেন। তার নাটক "ওয়াক" (২০১২) নির্মিত হয়েছে ২০১২ সালের দিল্লি গণধর্ষণের কাহিনি অবলম্বনে।
২০১০ সালে ভারতের মঞ্চজগতে তার অবদানের স্বীকৃতিস্বরূল সঙ্গীত নাটক আকাদেমি পুরস্কার লাভ করেন। ২০১৫ সালে ভারতের উত্তর প্রদেশের দাদরিতে বাসায় গরুর মাংস রাখার গুজবে মোহাম্মদ আখলাক ও তাএম্র ছেড়ে দানিশ আখলাকের উপর চড়াও হয় উন্মত্ত হিন্দু জনতা। এতে মোহাম্মদ আখলাক নিহত ও দানিশ আখলাক আহত হন। এই ঘটনার পরিপ্রেক্ষিতে ভারতীয় সমাজে অসহিষ্ণুতা বৃদ্ধির প্রতিবাদে তিনি তার সাহিত্য আকাদেমি পুরস্কার ফিরিয়ে দেন। তিনিসহ ভারতের অনেক শিল্পী, বুদ্ধিজীবী ও কবি তখন রাষ্ট্রীয় পুরস্কার ফিরিয়ে দিয়েছিলেন। তবে,
তিনি প্রথম ব্যক্তি হিসেবে রাষ্ট্রীয় পুরস্কার ফিরিয়ে দিয়েছিলেন।
তিনি মিরা নায়ারের "কামা সূত্রা: আ টেল অব লাভ" (১৯৯৬) চলচ্চিত্রে কোরিওগ্রাফির সাথে যুক্ত থাকা ছাড়াও একটি ছোট চরিত্রে অভিনয় করেছিলেন। তিনি তার পরিবারের সাথে দিল্লিতে বাস করেন।
বাংলাদেশ আওয়ামী স্বেচ্ছাসেবক লীগ

বাংলাদেশ আওয়ামী স্বেচ্ছাসেবক লীগ একটি সহযোগী সংগঠন এবং বাংলাদেশ আওয়ামী লীগের স্বেচ্ছাসেবক শাখা। বর্তমান কমিটির সভাপতি গাজী মেজবাউল হোসেন সাচ্চু। সাধারণ সম্পাদক আফজালুর রহমান বাবু । এটি সন্ত্রাসী সংগঠন হিসেবে বর্তমানে বাংলাদেশে নিষিদ্ধ I
বাংলাদেশ আওয়ামী স্বেচ্ছাসেবক লীগ ২৭ জুলাই ১৯৯৪ সালে প্রতিষ্ঠিত হয়। ১৯৪৯ সালে আওয়ামী লীগ প্রতিষ্ঠার সময় জিল্লুর রহমান কর্তৃক প্রতিষ্ঠিত স্বেচ্ছাসেবক বাহিনীতে এর মূল খুঁজে পাওয়া যায়।
২০০৮ সালে, পঙ্কজ নাথ, বাংলাদেশ আওয়ামী স্বেচ্ছাসেবক লীগের সাধারণ সম্পাদক, ২০০৬-২০০৮ সালের বাংলাদেশের রাজনৈতিক সংকটের সময় তত্ত্বাবধায়ক সরকারের অধীনে জাতীয় সংসদ কমপ্লেক্সের এমপি হোস্টেলে স্থাপিত একটি বিশেষ দুর্নীতি বিরোধী আদালত দ্বারা দুর্নীতির অভিযোগে কারাদণ্ডপ্রাপ্ত হন। তিনি বরিশাল-৪ আসনের সাবেক সংসদ সদস্য।
২৫ নভেম্বর ২০১৩ সালে, আওয়ামী স্বেচ্ছাসেবক লীগের দায়রা ইউনিয়ন শাখার সাধারণ সম্পাদক রাবিউল ইসলাম, বাংলাদেশ জাতীয়তাবাদী দল সমর্থকদের ডাকা ধর্মঘটের পর সংঘর্ষে নিহত হন। স্বেচ্ছাসেবক লীগ ১৫ আগস্ট ২০১২ সালে শেখ মুজিবুর রহমান নিয়ে "ইতিহাস কথা বলে" নামে বঙ্গবন্ধু স্মৃতি জাদুঘর-এ একটি প্রদর্শনীর আয়োজন করে। স্বেচ্ছাসেবক লীগ চট্টগ্রামের সদরঘাট শাখার সভাপতি ইব্রাহিম মানিককে ২০১৬ সালের ডিসেম্বরে চট্টগ্রামে গুলি করে হত্যা করা হয়। ১ আগস্ট ২০১৮ সালে, তারা আগস্টে মৃত্যু বার্ষিকী পালনের শুরুতে শেখ মুজিবের স্মৃতিতে একটি মশাল মিছিল বের করে
১৩ ডিসেম্বর ২০১৮ সালে, আওয়ামী স্বেচ্ছাসেবক লীগের মূলাধুলি ইউনিয়ন শাখার সাধারণ সম্পাদক আসাদুল ইসলাম এরশাদ নির্বাচনী সহিংসতায় নিহত হন।
জুডি অ্যাবট

এসেক্স জন্মগ্রহণ করার পর অ্যাবট ১৯৯৩ সালে লন্ডন থেকে লিডসে যাওয়ার আগেই একজন মার্জিত সুরকারহয়ে ওঠেন এবং মুনরানকিং উৎসবের স্লাইথোয়েথ স্থানীয় ব্যান্ডে যোগদান করেন। রাস্তার ব্যান্ড দ্য পিস আর্টিস্ট ও তার সাথে কাজ করতে চেয়েছিল।
১৯৯৬ সালে অ্যাবট জনপ্রিয় লিডস- ভিত্তিক অনারো-পঙ্ক ব্যান্ড যোগদান করেন। তিনি বফ হ্যলেলি, লু ওয়াটস, অ্যালিস নটার, ডুনস্টান ব্রুস এবং ড্যানবার্ট নোবাকন সঙ্গীতজ্ঞদের সাথে যোগদান করেন যারা উক্ত ব্যান্ডটি ১৯৮২ এর ১৪ বছর আগেই গঠন করেছিল। ১৯৯৭ সালে অ্যাবটের যোগদান করার অল্পসময় পরে চুম্বাম্ব্বা বিতর্কিতভাবে আন্তর্জাতিক রেকর্ড লেবেল ইএমআইতে স্বাক্ষর করেন।
১৯৯৭ সালে ব্যান্ডটি তাদের গান টাবথাম্পিং মুক্তির পরে আন্তর্জাতিক স্টারডম অর্জন করে। যুক্তরাজ্যের একক তালিকায় গানটি ২য় স্থানে পৌছে, এ গানে অ্যাবট ট্রাম্পট বাজিয়েছিল এবং ব্রুস, ওয়াটস এবং নটারের সাথে কণ্ঠ দিয়েছিলেন। টিউব্থাম্পার ইএমআই এর অধীনে চুম্বাম্ব্বার প্রথম অ্যালবাম ছিল এবং তাদের প্রধানধারার সাফল্য এনে দিয়েছিল, এ্যামনেসিয়ার সাথে এটি ব্রিটিশ চার্টগুলিতে ১০ নম্বর স্থানে পৌঁছেছিল। 
তাদের মূলধারার সাফল্যের পর ২০০৪ সালে সালে নুটার, নোবাকন এবং ব্রুসের প্রস্থানের পর চুম্ব্বাম্বা লোক সঙ্গীতের দিকে বেশি মনোযোগ দেয়। মোটামুটি সফল কিছু অ্যালবাম এর পর, তারা ২০১২ সালে বিচ্ছিন্ন হয়ে যায়। 
অ্যাবট এখন বিগ ব্যান্ড ইকো ৪২ এর সদস্য এবং ওয়েব ডিজাইনার হিসাবে কাজ করছে।
সুন্দুস আব্বাস

সুন্দুস আব্বাস (আরবি:سندس عباس) হলেন একজন ইরাকি নারী অধিকার কর্মী। ২০০৭ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।
সুন্দুস আব্বাস ইরাকের বাগদাদের উইমেন্স লিডারশিপ ইন্সটিউটে এক্সিকিউটিভ ডিরেক্টর হিসেবে কর্মরত আছেন। তিনি মধ্যপ্রাচ্যের দেশটিতে নারী অধিকার নিয়ে কাজ করে চলেছেন তিনি দেশটির রাজনৈতিক দলগুলোতে নারীদের অংশগ্রহণ বাড়ানোর জন্য কাজ করছেন। এছাড়াও, ইরাকি নারীদের সংবিধান খসড়াকরণ, সংশোধনী, জাতীয় ঐকমত্য প্রতিষ্ঠাকরণ ও সেদেশের জাতিতে জাতিতে বিবাদ মেটানোর কর্মকাণ্ডে সম্পৃক্ত করতে অবদান রেখেছেন। তিনি ইরাকের প্রধান সংবাদপত্রগুলোতে নারী অধিকার নিয়ে লিখে থাকেন। তিনি সেদেশের নারী অধিকার নিয়ে, নারী নির্যাতন নিয়ে প্রেস কনফারেন্স করা ছাড়াও ইরাকি নারীদের সিদ্ধান্ত গ্রহণ ক্ষমতা অর্জনে প্রশিক্ষণ দিয়ে থাকেন। সুন্দুস আব্বাস মধ্যপ্রাচ্যের বিভিন্ন দেশে নারী অধিকার সম্পর্কিত বহু সেমিনার ও কনফারেন্সে অংশগ্রহণ করেছেন।
২০০৭ সালে তার কর্মকাণ্ডের স্বীকৃতি হিসেবে তিনি আন্তর্জাতিক সাহসী নারী পুরস্কারে ভূষিত হন।I
পারুল চৌহান

পারুল চৌহান থাক্কার হলেন একজন ভারতীয় টিভি অভিনেত্রী ও মডেল যিনি "বিদায়" ধারাবাহিকে রাগিণী চরিত্রে অভিনয় করেছেন। তিনি নাচ বিষয়ক আপাতবাস্তব টেলিভিশন অনুষ্ঠান "ঝলক দিখলা জা" তেও অংশ নিয়েছেন। ২০০৯ সালে তিনি ইন্ডিয়ান টেলিভিশন একাডেমি অ্যাওয়ার্ডে সেরা অভিনেত্রী বিভাগে মনোনীত হয়েছিলেন। তিনি বর্তমানে "ইয়ে রিশতা কেয়া কেহলাতা হ্যায়" শিরোনামের একটি টিভি ধারাবাহিকে অভিনয় করছেন।
২০০৭ সালে "বিদায়" টিভি ধারাবাহিকে রাগিণী চরিত্রে অভিনয়ের মাধ্যমে তিনি মিডিয়া জগতে পা রাখেন। ২০০৯ সালে তিনি "ঝলক দিখলা জা (সিজন ৩)" এ অংশ নিয়েছিলেন।
২০১০ সালে তিনি "রিশতোঁ সে বড়ি প্রথা" টিভি ধারাবাহিকে অভিনয় করেন। তিনি "পুনর্বিবাহ - এক নয়ি উমিদ", "মেরি আশিকি তুম সে হি" এর মত টিভি ধারাবাহিকে অভিনয় করেছেন। বর্তমানে তিনি "ইয়ে রিশতা কেয়া কেহলাতা হ্যায়" টিভি ধারাবাহিকে স্বর্ণা চরিত্রে অভিনয় করছেন।
২০১৮ সালের ১২ ডিসেম্বরে তিনি চিরাগ থাক্কারের সাথে বিবাহবন্ধনে আবদ্ধ হন।
নাজনীন ফারুক

নাজনীন ফারুক (জন্মঃ ১ আগস্ট, ১৯৫৪) একজন ভারতীয় সমাজকর্মী, রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১০ সাল থেকে তিনি রাজ্যসভায় আসামের রাজ্যসভা সদস্য হিসেবে দায়িত্ব পালন করছেন।
ফারুক ১৯৫৪ সালের ১ আগস্টে ভারতের আসাম রাজ্যের নগাঁও জেলায় জন্মগ্রহণ করেন। তিনি মেঘালয় রাজ্যের শিলং-এ নর্দান ইস্টার্ন হিল বিশ্ববিদ্যালয় অধিভুক্ত লেডি কেন কলেজ থেকে স্নাতক সম্পন্ন করেন। তিনি ১৯৭৩ সালের ১০ জানুয়ারিতে আব্দুল রহমান ফারুকের সাথে বাগদান সম্পন্ন করেন।
ফারুক ১৯৯৪ থেকে ১৯৯৬ সাল পর্যন্ত আসামের রাজ্য বয়ন উৎপাদন লিমিটেডের চেয়ারপার্সনের দায়িত্ব পালন করেন। তিনি ২০১০ সালের এপ্রিলে রাজ্যসভার সদস্য নির্বাচিত হন। তিনি 'রাসায়নিক সার কমিটি', সংখ্যালঘু মন্ত্রণালয়ের উপদেষ্টা কমিটি', 'নারী ক্ষমতায়ন কমিটি', 'লোকসভা সদস্যদের স্থানীয় এলাকা উন্নয়ন প্রকল্প কমিটি' এবং 'কোর্ট অব দ্য আসাম লেজিস্লেটিভ কমিটি'র সদস্য হিসেবে দায়িত্ব পালন করেন।
সাবিনা ইয়াসমিন (রাজনীতিবিদ)

সাবিনা ইয়াসমিন হলেন একজন ভারতীয় রাজনীতিবিদ, যিনি পশ্চিমবাংলা রাজ্য সরকারের শ্রমমন্ত্রী হিসেবে দায়িত্ব পালন করেছেন। তিনি মোথাবাড়ি বিধানসভা কেন্দ্রের বিধায়ক হিসেবে পশ্চিমবঙ্গ বিধানসভায় দায়িত্ব পালন করছেন।
সাবিয়া ইয়াসমিন ১৯৭৬ সালে জন্মগ্রহণ করেন। ২০০০ সালের নভেম্বরে গৌড় মহাবিদ্যালয় থেকে স্নাতক হবার পর তিনি ২০০২ সালে উত্তরবঙ্গ বিশ্ববিদ্যালয় থেকে স্নাতকোত্তর ডিগ্রি লাভ করেন।
তিনি বিধায়ক হিসেবে নির্বাচিত হবার পূর্বে মালদা জেলা পরিষদের সভাধিপতি ছিলেন।
২০১১ সালে পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের মনোনয়নে তিনি মোথাবাড়ি থেকে পশ্চিমবঙ্গ বিধানসভায় বিধায়ক হিসেবে নির্বাচিত হন। তিনি সহ সাতজন মুসলিম নারী সে বার পশ্চিমবঙ্গ বিধানসভায় বিধায়ক হিসেবে নির্বাচিত হয়েছিলেন। ২০১১ সালের মে মাসে তিনি পশ্চিমবঙ্গ রাজ্য সরকারে শ্রমমন্ত্রী হিসেবে দায়িত্ব গ্রহণ করেন। তিনি ছিলেন মমতা বন্দোপাধ্যায়ের রাজ্য সরকারের প্রথম মুসলিম নারী মন্ত্রী।
২০১৬ সালে পশ্চিমবঙ্গ বিধানসভা নির্বাচনে তিনি ভারতীয় জাতীয় কংগ্রেসের টিকিটে তিনি পুনরায় মোথাবাড়ি বিধানসভা কেন্দ্র থেকে বিধায়ক নির্বাচিত হন। ২০১৮ সালে তিনি দল পরিবর্তন করে সর্বভারতীয় তৃণমূল কংগ্রেসে যোগ দেন।
সিংতম চা বাগান

সিংতম চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷
সিংতম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে সিংতম চা বাগান জনগণনা নগরের জনসংখ্যা ৫৭৯২ জন, যার মধ্যে ২৮৫০ জন পুরুষ ও ২৯৪২ জন নারী৷ প্রতি হাজার পুরুষে ১০৩২ জন নারী৷ ৬ বছর অনুর্দ্ধ ৪১৬ জন শিশু, যা সমগ্র জনসংখ্যার ৭.১৮ %৷ ৬ বছরোর্দ্ধ জনসংখ্যার ৮৬.৪৮% অর্থাৎ ৪৬৪৯ জন সাক্ষর৷
জনগণনা নগরটিতে ৩২৪২ জন হিন্দু, ২৭ জন মুসলিম, ৮০৫ জন খ্রিস্টান, ১ জন শিখ, ১৭১১ জন বৌদ্ধ ও ৪ জন জৈন বাস করেন৷
শহরটি দার্জিলিং-জোড়থাং সড়ক ও বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
সুফি–সালাফি সম্পর্ক

সালাফিবাদ ও সুফিবাদ নামক ইসলামের দুটি পৃথক ব্যাখ্যাবিশিষ্ট আন্দোলনের মধ্যকার সম্পর্ক হল ঐতিহাসিকভাবে বৈচিত্র্যময় এবং এটি আজকের দিনে মুসলিম বিশ্বের কিছু পরিবর্তন ও দ্বন্দ্বকে তুলে ধরে।
সালাফিবাদ হল ইসলামের আক্ষরিক, কঠোর ও সনাতন পদক্ষেপ। পশ্চিমা বিশ্বে একে প্রায়শই ওয়াহাবি–জিহাদি মতবাদ হিসেবে উল্লেখ করা হয়। সুফিবাদ হল আত্মার পরিশুদ্ধি এর মাধ্যমে আল্লাহ ও তার রাসুল (সা:) এর নৈকট্য লাভের (তাসাউফ-তাজকিয়া) সঙ্গে সম্পর্কযুক্ত। দুনিয়াতে সঠিক ভাবে চলার জ্ন্য এবং জান্নাত বা স্বর্গে উচ্চমর্যাদা অর্জনের জন্য ভালো মুসলিম ও ভালো মানুষ হওয়ার দিকে নজর দেয়।
কিছু মুসলিম সালাফিবাদ ও সুফিবাদকে পরস্পর সম্পর্কযুক্ত মনে করলেও, সালাফিগণ সুফিবাদের প্রতি সমালোচনাসূচক প্রতিক্রিয়া ব্যক্ত করেন। বিভিন্ন পর্যবেক্ষকের মতে, সালাফিগণ "সাধারণত ... ছাড়বিহীনভাবে ভক্তিমুলক সুফি চর্চাসমূহের বিরোধী", তাদের দাবি হল, সুফিবাদ ইসলামের সাথে সামঞ্জস্যপূর্ণ নয়, এবং এটি এমন একটি উপাদান যা আধুনিক সময়ে ইসলামকে বিকৃত করছে। এই দুই আন্দোলনের মাঝে সম্পর্ককে সাধারণত "সাক্ষাত যুদ্ধ", বা "দলীয় ফাটল" বলে অভিহিত করা হয় যা কার্যত প্রতিটি মুসলিম দেশে এবং পাশাপাশি পাশ্চাত্যের অভিবাসী মুসলিম সম্প্রদায়গুলোতে দেখা যায়।
সুফিদের বিরুদ্ধে সালাফিবাদীদের বিরোধিতার অধিকাংশই আরোপিত হয় ১৮শ শতাব্দীর ব্যক্তিত্ব, মুহাম্মদ ইবনে আব্দুল ওয়াহাব-এর লেখনী ও তার অনুসারীদের উপর। অনেকে দাবি করেন, তার অনুসারীরা সুফিবাদের প্রতি তুলনামুলক অধিক মিত্রভাবাপন্ন ছিলেন, যা মুহাম্মদ ইবনে আবদুল ওয়াহাবের পুত্র লিখেছেন, 
"আমরা সুফিদের তরীকাসমূহ এবং হৃদয় ও অঙ্গের সাথে সম্পর্কি‌ত পাপসমূহ থেকে অন্তরাত্মার পরিশুদ্ধি (তাজকিয়া) কে অস্বী‌কার করি না, যতক্ষণ পর্য‌ন্ত ব্যক্তি শরিয়াহর নীতি ও পরীক্ষিত-সঠিক পন্থা পূর্ণ‌রুপে অনুসরণ করে।"
এছাড়াও ইবন তায়মিয়া, যাকে সালাফি মতবাদের অন্যতম পূর্বসূরী বলে মনে করা হয়, তিনি সুফীদের সমালোচনার ক্ষেত্রে তুলনামূলক নমনীয়তা প্রদর্শন করতেন। পাশাপাশি, জুনায়দ বাগদাদীসহ অনেক সালাফি পণ্ডিত সূফীদের প্রশংসা করেছেন।
১৯৭০-এর মাঝামাঝি সময়ে তেলের দাম তিনগুণ হওয়ার পর এবং সৌদি আরামকো তেল কোম্পানিকে সৌদি আরব ১৯৭৮ থেকে ১৯৮০ সালের মাঝে ধাপে ধাপে অধিকরণের পর, সৌদি আরব প্রশাসন তেল রপ্তানির মাধ্যমে বিশাল অঙ্কের বৈদেশিক আয় লাভ করতে শুরু করে। দেশটি ইসলামী বিশ্বব্যাপী দশ বিলিয়ন ডলার ব্যায় করে নিজ দেশে সমর্থিত ইসলামী আন্দোলনকে প্রচার করার জন্য, যা সালাফি ইসলাম নামে পরিচিত। নিনা ওয়ার্বনারের মতানুসারে, সৌদি আরব সালাফি/ওয়াহাবি বিশেষজ্ঞদের (পাশাপাশি আধুনিকায়ন শক্তির) পেছনে অর্থায়নের ফলে সুফি তরিকাগুলো ১৯৭০ ও ৮০-র দিকে সমূলে বিলুপ্ত হবার সঙ্কটে পড়ে। যদিও তরিকাগুলো তখন থেকে আবারও সঞ্জীবিত হয়ে ওঠে, তারপরও ওয়ার্বনার একবিংশ শতাব্দীকে সুন্নি ইসলাম বিশ্বে এই দুই দলের মাঝে সাক্ষাত সংঘাতের উন্মেষের উষালগ্ন বলে বর্ণনা করেন। 
Islamopedia.org-এর দাবিমতে, ২০১১-সালে সালাফি দলগুলো বিপুলসংখ্যক সুফি মসজিদ ও মাজার ধ্বংস করা ও জ্বালিয়ে দেওয়ার অভিযোগে অভিযুক্ত হয়েছে, যা ছিল দুটি দলের মাঝে "সুদীর্ঘ অবদমিত বৈরিতার পুনর্জাগরণের বহিঃপ্রকাশ"। আল-আজহারের প্রধান মুফতি আলি গোমা, যিনি নিজে একজন সুফি মতবাদের অনুসারী, তিনি এই প্রথাকে অগ্রহণযোগ্য বলে এর সমালোচনা করেন।
উল্লেখযোগ্য সংখ্যক সুফি বিশ্বাস ও চর্চা আছে যেগুলোর গ্রহণযোগ্যতাও ব্যাখ্যায় সালাফি ও সুফিদের মধ্যে পার্থক্য রয়েছে:
আব্দুল্লাহ জাহাঙ্গীর সুফি-সালাফি(ওহাবী) সম্পর্কের ব্যাপারে তার "ইসলামের নামে জঙ্গিবাদ" বইতে বলেন,
রংমুক সিডার চা বাগান

রংমুক সিডার চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷
রংমুক সিডার চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি জোড়বাংলো থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে রংমুক সিডার চা বাগান জনগণনা নগরের জনসংখ্যা ৫১৫০ জন, যার মধ্যে ২৫২৮ জন পুরুষ ও ২৬২২ জন নারী৷ প্রতি হাজার পুরুষে ১০৩৭ জন নারী৷ ৬ বছর অনুর্দ্ধ ৪২৩ জন শিশু, যা সমগ্র জনসংখ্যার ৮.২১ %৷ ৬ বছরোর্দ্ধ জনসংখ্যার ৭৩.০৯% অর্থাৎ ৩৪৫৫ জন সাক্ষর৷
জনগণনা নগরটিতে ৩৯৫৮ জন হিন্দু, ৩ জন মুসলিম, ১৫৭ জন খ্রিস্টান, ০ জন শিখ, ৭৩৭ জন বৌদ্ধ ও ১ জন জৈন বাস করেন৷
শহরটি ১০ নং জাতীয় সড়কটির নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো সোনাদা রেলওয়ে স্টেশন৷
মঙ্গরজং চা বাগান

মঙ্গরজং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷
মঙ্গরজং চা বাগান জনগণনা নগরটি দার্জিলিং জেলার জোড়বাংলো-সুকিয়াপোখরি ব্লকের অন্তর্ভুক্ত৷ এটি রংবং নদীর তীরে অবস্থিত৷ শহরটি সুকিয়াপোখরি থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে মঙ্গরজং চা বাগান জনগণনা নগরের জনসংখ্যা ৫৬৪৪ জন, যার মধ্যে ২৭৫৮ জন পুরুষ ও ২৮৮৬ জন নারী৷ প্রতি হাজার পুরুষে ১০৪৬ জন নারী৷ ৬ বছর অনুর্দ্ধ ৪৯০ জন শিশু, যা সমগ্র জনসংখ্যার ৮.৬৮ %৷ ৬ বছরোর্দ্ধ জনসংখ্যার ৭৯.৩৬% অর্থাৎ ৪০৯০ জন সাক্ষর৷
জনগণনা নগরটিতে ৪২০৭ জন হিন্দু, ১০ জন মুসলিম, ৫৬ জন খ্রিস্টান, ০ জন শিখ, ১৩৫৯ জন বৌদ্ধ ও ০ জন জৈন বাস করেন৷
বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত হলেও পাহাড়ি অঞ্চল হওয়াতে পরিবহন ব্যবস্থা ততটা উন্নত নয়, গ্রামীণ পাহাড়ি সড়কের উপস্থিতি থাকলেও তা নির্ভরযোগ্য নয়৷ নিকটবর্তী রেলস্টেশনটি হলো কার্শিয়াং রেলওয়ে স্টেশন, যা ২৮ কিলোমিটার পূর্বে অবস্থিত৷
দুর্গাচক রেলওয়ে স্টেশন

দুর্গাচক রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি দুর্গাচক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৫৮ কি.মি. দূরে স্টেশনটি অবস্থিত।
দুর্গাচক রেলওয়ে স্টেশনটি পশ্চিমবঙ্গের দুর্গাচক এ অবস্থিত। স্টেশন কোড হল (ডিজেডকে)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি দুর্গাচক টাউন, বাসুলিয়া সুতাহাটা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।